section_heading: Povijest
paragraph_text: Utemeljio ju je nadbiskup Josip Stadler 24. listopada 1890. godine. Namjera je bila da se one skrbe za siromašnu i napuštenu djecu, za iznemogle i zapuštene starije osobe i bolesnike te siromahe. Danas je ta djelatnost proširena i na djecu kojima su roditelji u radnom odnosu, skrbe se za retardiranu djecu te rade u župnom apostolatu. Stadler je te 1890. godine poslao molbu u Beč, redovnici Franziski Lechner da pošalje časne sestre iz Družbe kćeri Božje ljubavi u Sarajevo. Dobile su posjed „Betanija“ u predgrađu Sarajeva, pomagale su siromašnima i predavale u školi. Nakon što je okupio zajednicu dobrih djevojaka kojima je povjerio odgoj, stavio ih je pod zaštitu Djeteta Isusa te ih nazvao Služavkama Malog Isusa.